Doodgeskiet in motor: Naam bekendFoto: Google Street View OFM het die oorledene as Johannes Rondganger geïdentifiseer. Lt.kol. Annelie Wrensch, woordvoerder van die polisie, het vroeër gesê die slagoffer het sy werkers in ŉ park betaal toe hy doodgeskiet is. Die park is naby die kruising van Harry Smith- en Aliwalstraat. Volgens OFM is Rondganger drie keer geskiet. Wrensch sê vier gewapende mans het die slagoffer in die bors geskiet. Rondganger het glo ook gewag vir sy kinders wat in die Christelike en Nasionale Meisieskool Oranje skoolgaan. Die skool is oorkant die park. BRON: OFM